Folketing
2011-12-21

Jeg tror faktisk ikke, at jeg påstår, at alt skal være, som det altid har været. Det er slet ikke det, det drejer sig. I Dansk Folkeparti vil vi hellere end gerne være med til at omlægge, hvis man kunne finde en metode til at forbedre forholdene. Men det, der står fast, er, at man da ikke under en krise, hvor det drejer sig om at bevare arbejdspladser i Danmark og det drejer sig om at skabe vækst – regeringen påstår, at den skaber 9.000-10.000 job i 2020 – går ud og pålægger virksomhederne store afgifter, som betyder, at virksomhederne skal til at lukke og fyre deres medarbejdere. Det er da så torskedumt, som det kan være.